Source: http://docplayer.fi/1768060-Oikeuslaitoksen-yleisen-sopimusalan-virkanimikkeiden-uudistaminen.html
Timestamp: 2017-11-22 04:27:00+00:00
Document Index: 18006824

Matched Legal Cases: ['kko ', 'kko ', 'kko ', 'kko ', 'kko ', 'kko ']

1 Toiminta ja hallinto Verksamhet och förvaltning 22/2012 Oikeuslaitoksen yleisen sopimusalan virkanimikkeiden uudistaminen
3 22/2012 Oikeuslaitoksen yleisen sopimusalan virkanimikkeiden uudistaminen
5 Julkaisun nimi Tekijä Oikeusministeriön julkaisu Oikeuslaitoksen yleisen sopimusalan virkanimikkeiden uudistaminen Oikeuslaitoksen yleisen sopimusalan virkanimityöryhmä Ahti Penttinen (puheenjohtaja) Satu-Maaria Natunen (sihteeri) 22/2012 Toiminta ja hallinto OSKARI numero OM 2/30/2011 ISSN-L ISSN (PDF) ISBN (PDF) URN Pysyvä osoite Asia- ja avainsanat Tiivistelmä URN:ISBN: Virkanimikkeet, oikeuslaitos Oikeusministeriö asetti 6. lokakuuta 2011 oikeuslaitoksen yleisen sopimusalan virkanimityöryhmän. Työryhmän tehtävänä oli selvittää tarve sopimusalaa koskevan tarkentavan virkaehtosopimuksen piiriin kuuluvien virkojen virkanimien muuttamiselle tuomioistuimissa, oikeusaputoimistoissa, syyttäjälaitoksessa ja ulosottolaitoksessa sekä tehdä ehdotukset virkanimien uudistamiseksi. Työryhmä kuuli asianomaisia virastoja tekemällä niille aiheesta Webropol-kyselyn. Virastoja ohjeistettiin kuulemaan henkilökunnan näkemyksiä ennen kyselyyn vastaamista. Kyselyn vastausprosentti oli 80. Valtaosa vastanneista oli sitä mieltä, että sopimusalan virkanimien tulisi olla nykyistä enemmän tehtäviä kuvaavia. Virkanimityöryhmä katsoi, että virkanimien tulisi olla aiempaa informatiivisempia. Lisäksi niiden tulisi olla mahdollisimman yhdenmukaisia sopimusalan eri sektoreilla. Työryhmä suositteli käyttöön otettaviksi yleisiä virkanimikkeitä, jotka kuvaavat, millä sektorilla ja missä virastotyypissä henkilö työskentelee. Tällaisia virkanimikkeitä olisivat käräjäsihteeri, lainkäyttösihteeri, syyttäjänsihteeri ja perintäsihteeri. Nämä nimikkeet korvaisivat pääosin nykyiset toimistosihteeri- ja osastosihteerivirkanimikkeet. Virkanimityöryhmä suositteli myös tuomioistuimiin, syyttäjänvirastoihin ja oikeusaputoimistoihin yhtenäistä virkanimikettä sopimusalan ylimpiin virkoihin. Nimike olisi hallintopäällikkö tai hallintosihteeri, muun muassa viraston koosta riippuen. Muiden esimiesten virkanimikkeistä esimiesaseman ei virkanimityöryhmän näkemyksen mukaan pitäisi näkyä, vaan yleisnimikkeen perässä voitaisiin käyttää tehtävää kuvaavaa nimikettä, esimerkiksi käräjäsihteeri, osastovastaava.
6 Publikationens titel Författare Justitieministeriets publikation Reform av tjänstebeteckningarna inom rättsväsendets allmänna avtalsområde Arbetsgruppen för tjänstebeteckningar inom rättsväsendets allmänna avtalsområde Ahti Penttinen (ordförande) Satu-Maaria Natunen (sekreterare) 22/2012 Verksamhet och förvaltning OSKARI nummer OM 2/30/2011 ISSN-L ISSN (PDF) ISBN (PDF) URN Permanent adress Sak- och nyckelord Referat URN:ISBN: Tjänstebeteckningar Justitieministeriet tillsatte den 6 oktober 2011 en arbetsgrupp för tjänstebeteckningar inom rättsväsendets allmänna avtalsområde. Arbetsgruppen hade till uppgift att utreda om det vid domstolarna, rättshjälpsbyråerna, åklagarväsendet och utsökningsväsendet finns behov av att ändra tjänstebeteckningarna för de tjänster som omfattas av det preciserande tjänstekollektivavtalet för avtalsområdet samt att lägga fram förslag till en reform av tjänstebeteckningarna. Arbetsgruppen hörde de nämnda ämbetsverken genom att ordna en Webropolenkät. Ämbetsverken skulle höra personalen innan de svarade på enkäten. Svarsprocenten i enkäten var 80. Merparten av dem som svarade ansåg att tjänstebeteckningarna inom avtalsområdet bör bättre än för närvarande beskriva uppgifterna. Arbetsgruppen ansåg att tjänstebeteckningarna bör vara mer informativa. Tjänstebeteckningarna inom avtalsområdets olika sektorer bör dessutom vara så enhetliga som möjligt. Arbetsgruppen rekommenderade att det införs allmänna tjänstebeteckningar som beskriver på vilken sektor och i vilken typ av ämbetsverk personen i fråga är anställd, såsom tingssekreterare, lagskipningssekreterare, åklagarsekreterare och indrivningssekreterare. Dessa beteckningar skulle i huvudsak ersätta de nuvarande tjänstebeteckningarna byråsekreterare och avdelningssekreterare. Arbetsgruppen rekommenderade dessutom att det för avtalsområdets högsta tjänster vid domstolarna, åklagarämbetena och rättshjälpsbyråerna införs en enhetlig tjänstebeteckning. Denna beteckning skulle beroende på ämbetsverkets storlek vara förvaltningschef eller förvaltningssekreterare. Chefsställningen ska enligt arbetsgruppens åsikt inte synas i de övriga chefernas tjänstebeteckning utan efter den allmänna tjänstebeteckningen skulle kunna användas en beteckning som beskriver uppgiften, till exempel tingssekreterare, avdelningsansvarig.
7 Oikeushallinto-osasto 2/30/2011 Oikeusministeriölle Oikeusministeriö asetti 6. lokakuuta 2011 (Dnro 2/30/2011) oikeuslaitoksen yleisen sopimusalan virkanimityöryhmän. Työryhmän tehtävänä oli selvittää tarve oikeuslaitoksen yleistä sopimusalaa koskevan tarkentavan virkaehtosopimuksen piiriin kuuluvien virkojen virkanimien muuttamiselle tuomioistuimissa, oikeusaputoimistoissa, syyttäjälaitoksessa ja ulosottolaitoksessa sekä tehdä ehdotukset edellä mainittujen virastojen ja laitosten virkanimien uudistamiseksi. Työryhmän tuli ehdotusta tehdessään ottaa huomioon, että viran nimi kuvaa mahdollisimman hyvin tehtäviä, sopii viraston virkarakenteeseen ja tehtäväalueeseen sekä ottaa huomioon myös viran nimen antaman ulkoisen kuvan, henkilöstön taholta tulleet perustellut toivomukset ja tasa-arvonäkemykset. Työryhmälle asetettu määräaika oli Työryhmän puheenjohtajana toimi hallitusneuvos Ahti Penttinen oikeusministeriön oikeushallinto-osastolta. Työryhmän jäseninä toimivat korkeimman oikeuden kansliapäällikkö Sinikka Tuomi, korkeimman hallinto-oikeuden kansliapäällikkö Päivi Pietarinen, Itä-Suomen hovioikeuden kansliapäällikkö Olli Hyvärinen, Kouvolan hallinto-oikeuden hallintopäällikkö Irja Rutonen-Rönkä, Pirkanmaan käräjäoikeuden hallintopäällikkö Markku Ratilainen, vakuutusoikeuden kansliapäällikkö Tuula Kivari, Itä-Suomen oikeusapupiirin oikeusaputoimen johtaja Arto Tiilikainen, Valtakunnanvoudinviraston talouspäällikkö Maire Kulpakko, valtionsyyttäjä Christer Lundström Valtakunnansyyttäjänvirastosta, ylitarkastaja Satu-Maaria Natunen oikeusministeriöstä (sihteeri), Oikeushallinnon Henkilökunta OHK ry:n puheenjohtaja Tuija Heino, pääluottamusmies Pirjo Lappalainen Palkansaajajärjestö Pardia ry:stä, luottamusmies Tiina Kallio OHK ry:stä, pääluottamusmies Rauno Selenius Julkisalan koulutettujen neuvottelujärjestö JUKO ry:stä ja pääluottamusmies Jukka Oksanen Julkisten ja hyvinvointialojen liitto JHL ry:stä. Työryhmän tuli kuulla työnsä aikana asianomaisia virastoja. Työryhmä toteutti virastoille aiheesta Webropol-kyselyn. Virastoja ohjeistettiin kuulemaan henkilökunnan näkemyksiä ennen kyselyyn vastaamista. Kyselyn vastausprosentti oli 80.
9 SISÄLLYS 1 Työryhmän tehtävänanto ja työskentely 11 2 Virkanimiä koskeva sääntely ja yleiset suositukset Säännökset Suosituksia virkanimien käytöstä 14 3 Virkanimien käytön nykytilanne Tuomioistuimet Syyttäjälaitos Oikeusaputoimistot Ulosottolaitos Virastojen ylimmät sopimusalan virat 18 4 Virkanimikyselyn tulokset Käräjäoikeudet Hovioikeudet Hallinto-oikeudet Korkein oikeus Korkein hallinto-oikeus Markkinaoikeus Vakuutusoikeus Syyttäjänvirastot Valtakunnansyyttäjänvirasto Oikeusaputoimistot Ulosottovirastot Valtakunnanvoudinvirasto 25 5 Työryhmän näkemyksiä Yleistä Yleisnimike vai erityisnimike Perinteinen vai uudentyyppinen; vierasperäiset virkanimet Esimiesten virkanimet 26 6 Johtopäätökset ja toimenpidesuositukset 27 9
10 6.1 Suositukset virkanimiksi Tuomioistuimet Syyttäjälaitos Oikeusaputoimistot Ulosottolaitos Virastomestarit, it-alan virkamiehet, informaatikot Toimenpidesuositukset 30 10
11 1 Työryhmän tehtävänanto ja työskentely Oikeusministeriö asetti oikeuslaitoksen yleisen sopimusalan virkanimityöryhmän selvittämään tarvetta virkanimien muuttamiselle viroissa, jotka kuuluvat oikeuslaitoksen yleistä sopimusalaa koskevan tarkentavan virkaehtosopimuksen piiriin. Kyseisen virkaehtosopimuksen soveltamisalaan kuuluvat tuomioistuinten, oikeusaputoimistojen, Valtakunnansyyttäjänviraston, syyttäjänvirastojen, Valtakunnanvoudinviraston ja ulosottovirastojen kaikki ne virat ja virkamiehet, joiden palkkauksesta ei ole tehty muuta tarkentavaa virkaehtosopimusta. Sopimusalan piiriin kuuluvia virkamiehiä on lähes Valtaosa tästä virkamieskunnasta on kansliahenkilöstöä. Heidän palkkauksensa määräytyy suurimmalta osin hoidettavien tehtävien vaativuuden mukaan. Palkkaperusteena huomioon otettavat tehtävät on sisällytetty päätehtäväluettelona virkaehtosopimuksen allekirjoittamispöytäkirjaan. Työryhmä kokoontui viisi kertaa. Se tutustui virkanimiä koskeviin säännöksiin, valtiovarainministeriön henkilöstöosaston suosituksiin virkanimien käytöstä sekä oikeusministeriön vuosina toimineen virkanimityöryhmän suosituksiin. Lisäksi työryhmä perehtyi virkanimien nykyiseen käyttöön sopimusalalla. Sopimusalan virastoille tehtiin virkanimikysely, jonka tavoitteena oli saada selville virastojen näkemyksiä siitä, pitäisikö virkanimien olla nykyistä paremmin tehtäviä kuvaavia. Toiseksi virastoilta kysyttiin ehdotuksia uusiksi virkanimiksi. 2 Virkanimiä koskeva sääntely ja yleiset suositukset 2.1 Säännökset Valtion virkamieslain (750/1994) 4 :n (593/2005) mukaan säännökset virkojen perustamisesta, lakkauttamisesta ja muuttamisesta annetaan valtioneuvoston asetuksella. Valtion virkamiesasetuksen (971/1994) 3 :n mukaan muun kuin ns. erittelyviran perustamisesta, lakkauttamisesta ja muuttamisesta päättää asianomainen virasto. Kuitenkin oikeusministeriö tekee päätökset, jotka koskevat hovioikeuksien, hallinto-oikeuksien, käräjäoikeuksien, erityistuomioistuinten, ulosottovirastojen ja valtion oikeusaputoimistojen virkoja. 11
12 Erittelyvirkoja oikeuslaitoksen yleisellä sopimusalalla ei ole. Korkein oikeus ja korkein hallinto-oikeus päättävät itse omista virkanimikkeistään. Syyttäjänvirastojen ja Valtakunnansyyttäjänviraston virkoja koskevat päätökset tekee Valtakunnansyyttäjänvirasto. Valtion virkamiesasetuksen 4 :n mukaan viran nimeä ei saa muuttaa siten, että virkaan nimitetty virkamies ei täytä nimeltään muutettuun virkaan säädettyjä kelpoisuusvaatimuksia. Oikeuslaitoksessa virkojen säädetyt kelpoisuusvaatimukset koskevat suurimmalta osin muita kuin oikeuslaitoksen yleisen sopimusalan (Y-sopimusalan) soveltamisalaan kuuluvia virkoja. Oikeuslaitoksen yleisen sopimusalan viroista osa on mainittu organisaatioasetuksissa, mutta asetuksissakaan mainituista virkanimistä kaikki eivät ole käytössä. Lisäksi organisaatioasetuksissa todetaan yleisesti, että virastossa voi olla myös muita virkoja. Käräjäoikeusasetuksen (582/1993) 5 :n (1328/1994) mukaan käräjäoikeudessa voi tuomarin ja käräjäviskaalin virkojen lisäksi olla hallintopäällikön, sihteerin, kanslianhoitajan, osastosihteerin, käräjäsihteerin, haastemiesten esimiehen, haastemiehen, toimistosihteerin, toimistovirkailijan, virastomestarin ja vahtimestarin virkoja. Lisäksi käräjäoikeudessa voi olla muita virkamiehiä ja työsopimussuhteessa olevaa henkilökuntaa. Asetuksen 6 :n mukaan kelpoisuusvaatimuksena käräjäoikeuden hallintopäälliköllä ja sihteerillä on oikeustieteen kandidaatin tutkinto tai muu virkaan soveltuva ylempi korkeakoulututkinto. Kanslianhoitajalla, osastosihteerillä ja käräjäsihteerillä kelpoisuusvaatimuksena on varanotaarin tutkinto, soveltuva opistotason tutkinto tai ylioppilastutkinto taikka käytännön kokemuksella saavutettu vastaava hyvä perehtyneisyys tuomioistuimen kansliatyöhön. Käräjäoikeuden muihin virkoihin vaaditaan sellainen taito ja kyky, jota viran hoitaminen edellyttää. Hovioikeusasetuksen (211/1994) 3 :n mukaan hovioikeudessa voi olla jäsenten ja esittelijöiden virkojen lisäksi kansliapäällikön virka ja muita virkoja sekä työsopimussuhteessa olevaa henkilökuntaa. Hallinto-oikeuslaissa (430/1999) ja -asetuksessa (438/1999) ei ole mainittu muiden virkojen kuin jäsenten ja esittelijöiden virkojen nimiä eikä kelpoisuusvaatimuksia. Hallinto-oikeusasetuksen 2 :n (703/2011) mukaan ylituomari voi määrätä hallintooikeustuomarin tai muun virkamiehen toimimaan hallinto-oikeuden hallintopäällikkönä. Korkeimmasta oikeudesta annetun lain (665/2005) 13 :ssä todetaan, että korkeimman oikeuden muista (kuin jäsenten ja esittelijöiden) viroista ja virkamiehistä määrätään työjärjestyksessä. Korkeimman oikeuden työjärjestyksen 35 :ssä (576/2006) on mainittu kanslian viroista viestintäpäällikkö, tietopalvelupäällikkö, hallinnollinen lakimies, hallinnollinen sihteeri, atk-suunnittelija, kirjaaja, tarkastaja ja osastosihteeri. Työjärjestyksen 35 :n mukaan kelpoisuusvaatimuksena on 12
13 viestintäpäälliköllä soveltuva ylempi korkeakoulututkinto tai muu koulutus ja viran menestyksellisen hoitamisen edellyttämä kokemus; tietopalvelupäälliköllä soveltuva ylempi korkeakoulututkinto tai muu koulutus ja kirjastoammatillinen tai sitä vastaava tutkinto tai koulutus sekä viran menestyksellisen hoitamisen edellyttämä kokemus; hallinnollisella sihteerillä virkaan soveltuva korkeakoulututkinto tai muu koulutus; atk-suunnittelijalla virkaan soveltuva koulutus; kirjaajalla ja tarkastajalla virkaan soveltuva koulutus ja viran menestyksellisen hoitamisen edellyttämä kokemus; ja maksuliikettä ja kirjanpitoa hoitavalla osastosihteerillä virkaan soveltuva koulutus ja perehtyneisyys tilinpitoon. Korkeimmasta hallinto-oikeudesta annetun lain (1265/2006) 14 :n mukaan muista viroista kuin jäsenten ja esittelijöiden viroista määrätään työjärjestyksessä. Korkeimman hallinto-oikeuden työjärjestyksen (631/2010) 28 :n mukaan korkeimmassa hallinto-oikeudessa voi muiden ohella olla viestintäpäällikön, tietohallintopäällikön, tietopalvelupäällikön, kirjaajan, taloussihteerin, arkistonotaarin, atk-suunnittelijan ja ylivirastomestarin virka sekä notaarin, osastosihteerin, toimistosihteerin ja virastomestarin virkoja. Työjärjestyksen 29 :n mukaan kelpoisuusvaatimuksina korkeimman hallinto-oikeuden kansliahenkilöstön virkoihin ovat viestintäpäälliköllä, tietohallintopäälliköllä ja tietopalvelupäälliköllä ylempi korkeakoulututkinto ja perehtyneisyys viran tehtäväalaan; kirjaajalla ja notaarilla korkeakoulututkinto sekä perehtyneisyys viran tehtäväalaan; sekä muilla virkamiehillä tehtävään soveltuva koulutus sekä aikaisemmalla toiminnalla osoitettu taito ja kyky, joita viran menestyksellinen hoitaminen edellyttää. Markkinaoikeudesta annetun asetuksen (144/2002) 1 :n mukaan markkinaoikeudessa voi jäsenten ja markkinaoikeussihteerien virkojen lisäksi olla muita virkoja ja työsopimussuhteista henkilökuntaa. Asetuksen 7 :n (745/2011) mukaan ylituomari voi määrätä markkinaoikeuden henkilökuntaan kuuluvan virkamiehen toimimaan markkinaoikeuden hallintopäällikkönä. Vakuutusoikeudesta annetun asetuksen (237/2003) 1 :n mukaan vakuutusoikeudessa voi olla jäsenten ja esittelijöiden virkojen lisäksi myös muita virkoja sekä muuta virkatai työsuhteista henkilökuntaa. Työtuomioistuimesta annetun asetuksen (201/1983) 5 :n (330/1988) mukaan työtuomioistuimessa on osastosihteerin, toimistosihteerin, vahtimestarin, konekirjoittajan ja toimistovirkailijan virkoja. Työtuomioistuimessa voi lisäksi olla tilapäisiä virkamiehiä ja työsopimussuhteessa olevaa henkilökuntaa. 13
14 Syyttäjälaitoksesta annetun lain (439/2011) 13 :n mukaan muiden Valtakunnansyyttäjänviraston (kuin valtakunnansyyttäjän, apulaisvaltakunnansyyttäjän ja valtionsyyttäjän) virkamiesten kelpoisuudesta voidaan säätää valtioneuvoston asetuksella. Syyttäjälaitoksesta annetun valtioneuvoston asetuksen (1390/2011) 2 :ssä todetaan, että Valtakunnansyyttäjänvirastossa voi olla valtakunnansyyttäjän, apulaisvaltakunnansyyttäjän, valtionsyyttäjän ja kihlakunnansyyttäjän virkojen lisäksi muita sen toiminnan edellyttämiä virkoja. Asetuksen 4 :n mukaan Valtakunnansyyttäjänviraston henkilöstöpäällikön, koulutuspäällikön, tietopalvelupäällikön ja viestintäpäällikön kelpoisuusvaatimuksena on ylempi korkeakoulututkinto. Syyttäjälaitoksesta annetun lain 21 :n mukaan muiden syyttäjänviraston virkamiesten (kuin johtavan kihlakunnansyyttäjän, kihlakunnansyyttäjän ja apulaissyyttäjän) kelpoisuudesta voidaan säätää valtioneuvoston asetuksella. Syyttäjälaitoksesta annetun valtioneuvoston asetuksen 10 :n mukaan syyttäjänvirastossa voi olla johtavan kihlakunnansyyttäjän ja kihlakunnansyyttäjän virkojen lisäksi muita sen toiminnan edellyttämiä virkoja. Oikeusaputoimistojen muusta henkilökunnasta kuin julkisista oikeusavustajista ja yleisistä edunvalvojista ei ole säännöksiä laissa eikä asetuksissa. Holhoustoimen edunvalvontapalveluiden järjestämisestä annetun lain (575/2008) 4 :n mukaan yleisellä edunvalvojalla tulee olla sellainen taito, kokemus ja koulutus, jota tehtävän asianmukainen hoitaminen edellyttää. Yleiseen edunvalvojaan sovelletaan, mitä holhoustoimesta annetussa laissa säädetään edunvalvojasta. Holhoustoimilain (442/1999) 5 :n mukaan edunvalvojaksi voidaan määrätä tehtävään sopiva henkilö, joka antaa tähän suostumuksensa. Sopivuutta arvioitaessa on muun ohella otettava huomioon edunvalvojaksi esitetyn taito ja kokemus sekä tehtävän laatu ja laajuus. Oikeusministeriössä on valmisteilla yleisiä edunvalvojia koskeva kelpoisuusasetus. Sopimusalan soveltamispiiriin kuuluvien ulosottovirastojen ja Valtakunnanvoudinviraston virkamiesten virkanimikkeistä ja kelpoisuusehdoista ei ole säädetty laissa eikä asetuksessa. 2.2 Suosituksia virkanimien käytöstä Valtiovarainministeriön henkilöstöosasto laati vuonna 2006 suosituksen virkanimien käytöstä valtionhallinnossa. Suosituksen mukaan yleisiä, kaikkiin virkanimiin liittyviä periaatteita ovat muun muassa seuraavat: Viran nimen tulee kuvata viran asemaa ja roolia (samantyyppisissä tehtävissä samantyyppinen virkanimi). Tehtävän vaativuustaso on olennainen viran asemaa ja roolia kuvaava tekijä. 14
15 Viran nimi ei saa rajata tehtävää liian kapeasti, vaan virkanimien tulee tukea tehtävien laaja-alaisuutta ja henkilöstön joustavaa käyttöä. Viran nimi määräytyy tehtävän, ei virkaa hoitavan henkilön mukaan (henkilön suoriutuminen, virkaikä tms. eivät vaikuta viran nimeen). Virkojen nimien on oltava suomen kielen mukaisia. Suosituksessa luetellaan myös keskeisiä kysymyksiä, jotka liittyvät nimikkeiden valintaan: käytetäänkö pääasiassa perinteisiä vai uudentyyppisiä virkanimikkeitä näkyykö esimiesasema viran nimessä tehtävän vaativuuden näkyminen nimikkeissä nimikkeiden määrä Suosituksessa todetaan, että virastojen tehtävien asiakaspalvelupainotteisuus on hyvä huomioida virkanimikäytäntöä harkittaessa. Kun uudentyyppisille tehtäville luodaan uusia virkanimiä, voidaan erityistä huomiota kiinnittää siihen, että nimet kuvastavat mahdollisimman hyvin viran haltijan hoitamia tehtäviä. Oikeusministeriössä toimi vuosina virkanimityöryhmä, jonka tehtävänä oli kartoittaa ministeriön ja eräiden muiden organisaatioiden virkanimitilanne ja laatia ehdotus virkanimien uudistamiseksi. Työryhmä asettui tukemaan edellä mainittuja valtiovarainministeriön henkilöstöosaston suosituksia. Se katsoi, että virkanimiä tulee pyrkiä muuttamaan siten, että virkanimi ja tehtävät vastaavat mahdollisimman hyvin toisiaan, ja että virkanimiä tulee pyrkiä vähentämään ja yhtenäistämään. Oikeusministeriön virkanimityöryhmä totesi, että tehtäviä yleisesti kuvaavia virkanimiä voidaan tarkentaa erillisillä niihin lisättävillä tehtävänimikkeillä, esimerkiksi toimistosihteeri, rekisterien ylläpito. Erityisnimikkeet, esimerkiksi taloussihteeri, voivat olla tarkoituksenmukaisia silloin, kun tehtävää ei nimikkeellä rajata liian suppeaksi. 3 Virkanimien käytön nykytilanne Oikeuslaitoksen yleisen sopimusalan piiriin kuuluu lähes 3000 virkamiestä, joista valtaosa on kansliahenkilöstöä. Sopimusalaan kuuluvien virkojen nimet ovat pääosin yleisiä, esimerkiksi osastosihteeri, toimistosihteeri ja virastomestari. Viime vuosina on otettu käyttöön tehtäväalaa kuvaavia uusia virkanimiä, esimerkiksi oikeusapusihteeri ja edunvalvontasihteeri. Toisaalta sopimusalalla on käytössä perinteisiä, selkeitä tehtävänimikkeitä, joiden käyttö virkojen niminä eri virastoissa on hajanaista, esimerkiksi kirjaaja. 15
16 Osastosihteerit ovat perinteisesti olleet hierarkiassa korkeammalla kuin toimistosihteerit. Nykyään jaottelu ei ole enää todellisia työtehtäviä vastaava, eikä nimike näy tehtävien vaativuustasossa. Samalla nimikkeellä vaativuustason hajonta voi olla hyvin suuri. Sopimusalan tarkentavan virkaehtosopimuksen allekirjoittamispöytäkirjan päätehtäväluettelossa on tehtävännimiä, joiden perusteella tehtävien vaativuustaso ja siten virkamiehen tehtäväkohtainen palkka määräytyy. Palkansaajajärjestö Pardia teki vuonna 2010 esityksen virkanimikkeiden uudistamisesta sopimusalalla. Muut virkamiesjärjestöt ovat kannattaneet esitystä. Myös hallinnonalan virastoista on tullut ajoittain esityksiä uusien nimikkeiden käyttöönotosta. 3.1 Tuomioistuimet Käräjäoikeuksissa työskentelevillä oikeuslaitoksen yleisen sopimusalan soveltamispiiriin kuuluvilla virkamiehillä on käytössä 9 virkanimikettä, yleisimmästä harvinaisimpaan lueteltuna seuraavasti: toimistosihteeri (794 virkaa), osastosihteeri (129), virastomestari (16), atk-suunnittelija (2), talouspäällikkö (2), tarkastaja (2), vahtimestari (2), atk-päällikkö (1) ja vanhempi suunnittelija (1). Hovioikeuksissa työskentelevillä sopimusalan virkamiehillä on käytössä 13 virkanimikettä: toimistosihteeri (72), notaari (27), virastomestari (23), osastosihteeri (17), kirjaaja (6), apulaiskirjaaja (5), informaatikko (3), atk-suunnittelija (1), hallintosihteeri (1), itsuunnittelija (1), kanslisti (1), kirjastonhoitaja (1) ja kirjastonhoitaja-informaatikko (1). Hallinto-oikeuksissa työskentelevillä sopimusalan virkamiehillä on käytössä 9 virkanimikettä: toimistosihteeri (70), notaari (36), osastosihteeri (21), hallinnollinen sihteeri (4), informaatikko (2), virastomestari (2), it-tukihenkilö (1), kirjaaja (1), kirjastonhoitaja/informaatikko (1) ja ylivirastomestari (1). Korkeimmassa oikeudessa työskentelevillä sopimusalan virkamiehillä on käytössä 11 virkanimikettä: osastosihteeri (12), toimistosihteeri (10), virastomestari (3), tarkastaja (2), apulaiskirjaaja (1), atk-suunnittelija (1), hallinnollinen sihteeri (1), kirjaaja (1), tietopalvelupäällikkö (1), viestintäpäällikkö (1) ja ylivirastomestari (1). Korkeimmassa hallinto-oikeudessa työskentelevillä sopimusalan virkamiehillä on käytössä 13 virkanimikettä: toimistosihteeri (11), osastosihteeri (8), notaari (7), virastomestari (3), viestintäpäällikkö (1), arkistonotaari (1), atk-suunnittelija (1), kirjaaja (1), kirjastonhoitaja-informaatikko (1), taloussihteeri (1), tietohallintopäällikkö (1), tietopalvelupäällikkö (1) ja ylivirastomestari (1). Markkinaoikeudessa työskentelevillä sopimusalan virkamiehillä on käytössä 3 virkanimikettä: toimistosihteeri (4), notaari (2) ja osastosihteeri (1). 16
17 Vakuutusoikeudessa työskentelevillä sopimusalan virkamiehillä on käytössä 9 virkanimikettä: notaari (24), toimistosihteeri (14), atk-suunnittelija (1), henkilöstösihteeri (1), informaatikko (1), kirjaaja (1), taloussihteeri (1), virastomestari (1) ja ylivirastomestari (1). Työtuomioistuimessa työskentelevillä sopimusalan virkamiehillä on käytössä 3 virkanimikettä: toimistosihteeri (3), osastosihteeri (2) ja virastomestari (1). 3.2 Syyttäjälaitos Syyttäjänvirastoissa työskentelevillä sopimusalan virkamiehillä on käytössä 5 virkanimikettä: toimistosihteeri (128), osastosihteeri (12), hallintosihteeri (11), henkilöstösihteeri (1) ja virastomestari (1). Valtakunnansyyttäjänvirastossa työskentelevillä sopimusalan virkamiehillä on käytössä 10 virkanimikettä: osastosihteeri (7), tarkastaja (4), viestintäpäällikkö (1), henkilöstöpäällikkö (1), kirjaaja (1), koulutuspäällikkö (1), tietopalvelupäällikkö (1), virastomestari (1), koulutussihteeri (1) ja koulutussuunnittelija (1). 3.3 Oikeusaputoimistot Oikeusaputoimistoissa työskentelevillä sopimusalan virkamiehillä on käytössä 10 virkanimikettä: edunvalvontasihteeri (299), yleinen edunvalvoja (167), oikeusapusihteeri (148), osastosihteeri (42), johtava yleinen edunvalvoja (23), oikeusneuvoja (4), oikeusapusihteeri-edunvalvontasihteeri (3), vahtimestari (2), virastomestari (2) ja hallintosihteeri (1). 3.4 Ulosottolaitos Ulosottovirastoissa työskentelevillä sopimusalan virkamiehillä on käytössä 8 virkanimikettä: toimistosihteeri (500), osastosihteeri (72), toimistopäällikkö (26), apulaistoimistopäällikkö (12), tarkastaja (9), atk-suunnittelija (1), vahtimestari (1) ja virastomestari (1). Valtakunnanvoudinvirastossa työskentelevillä sopimusalan virkamiehillä on käytössä 7 virkanimikettä: ylitarkastaja (7), osastosihteeri (2), johdon sihteeri (2), erikoissuunnittelija (1), talouspäällikkö (1), tiedottaja (1) ja virastomestari (1). 17
18 3.5 Virastojen ylimmät sopimusalan virat Virastojen ylimpien Y-palkkaisten virkamiesten virkanimikkeet vaihtelevat sekä sektoreittain että virastoittain. Käräjäoikeuksissa kanslian ylimmässä tehtävässä kanslianhoitajana toimii yleensä osastosihteeri. Kuudesta hovioikeudesta neljässä kanslian ylimmässä tehtävässä on notaari, yhdessä hallintosihteeri, yhdessä osastosihteeri. Kahdeksasta hallinto-oikeudesta neljässä kanslian ylimmässä tehtävässä on hallinnollinen sihteeri. Kolmessa korkeinta sopimusalan tehtäväkohtaista palkkaa saa notaari, yhdessä osastosihteeri. Ulosottovirastojen ylin virka sopimusalalla on toimistopäällikkö. Lisäksi isoimmissa virastoissa on apulaistoimistopäälliköitä. Syyttäjänvirastoissa sopimusalan ylintä tehtävää hoitaa hallintosihteeri. Oikeusaputoimistoissa hallintosihteerin tehtäviä hoitavat virkamiehet ovat virkanimikkeeltään osastosihteereitä tai oikeusapusihteereitä. 4 Virkanimikyselyn tulokset Virkanimityöryhmä lähetti Webropol-kyselyn kaikille oikeuslaitoksen yleisen sopimusalan soveltamispiirissä olevalle 130 virastolle. Kysely lähetettiin , ja sen määräpäivä oli Saatekirjeessä toivottiin virastojen esittävän toiveitaan ja näkemyksiään virkanimistä ja niiden mahdollisista muutostarpeista, ja todettiin, että kysymyksiä on syytä käsitellä yhdessä viraston henkilökunnan kanssa ennen niihin vastaamista. Kyselyyn vastasi 104 virastoa: kaikki 27 käräjäoikeutta, kaikki 9 hallinto-oikeutta (mukana Ahvenanmaa), molemmat korkeimmat oikeudet, viisi hovioikeutta (kuudesta), vakuutusoikeus, markkinaoikeus, 21 ulosottovirastoa (virastoja kaikkiaan 22), 24 oikeusaputoimistoa (virastoja kaikkiaan 41), 12 syyttäjänvirastoa (virastoja kaikkiaan 13), Valtakunnanvoudinvirasto ja Valtakunnansyyttäjänvirasto. Vastausprosentti oli 80. Vähän useampi kuin neljä viidestä (85) vastanneesta virastosta oli sitä mieltä, että virkanimien tulisi kuvata nykyistä paremmin virkamiesten tehtäviä. Vajaa viidennes (19) oli toista mieltä. Alle puolet kaikista virastoista toivoi yhdenmukaista virkanimeä koko sopimusalalle ylimpiin virkoihin. Niistä, jotka olivat yhdenmukaisen virkanimen kannalla, useimmat esittivät virkanimeä toimistopäällikkö, hallintosihteeri tai hallintopäällikkö. 18
19 4.1 Käräjäoikeudet Käräjäoikeuksista neljä viidestä (20) oli sitä mieltä, että virkanimien pitäisi olla nykyistä paremmin tehtäviä kuvaavia. Moni toivoi, että käräjäoikeuksissa otettaisiin käyttöön yksi yhtenäinen virkanimike, käräjäsihteeri tai käräjäoikeussihteeri, joka olisi jatkumoa käräjätuomarille ja käräjänotaarille. Myös lainkäyttösihteeri sai kannatusta. Liian ahtaiden virkanimien katsottiin mahdollisesti haittaavan töiden järkevää organisointia. Eniten toivottiin käyttöön käräjäsihteeriä, jonka nimikkeen kannalla oli 25 käräjäoikeutta. Toisaalta yhdestä virastosta kommentoitiin, että käräjäsihteeri kaikkien virkanimikkeenä voi olla ongelmallinen, koska käräjäsihteeri ymmärretään tuomarin sihteerinä istunnossa toimivaksi sihteeriksi. Käräjäoikeussihteeri-nimikkeen hyväksi puoleksi todettiin yhdessä vastauksessa, että se kattaisi koko henkilöstön, myös ne, jotka työskentelevät hallinto- ja taloustehtävissä. Osa käräjäoikeussihteereistä olisi lähiesimiestehtävissä talon sisäisin järjestelyin. Useassa vastauksessa todettiin, että käytännössä esimerkiksi allekirjoituksissa voidaan käyttää tehtävää paremmin kuvaavaa nimikettä, vaikka virkanimi olisi kaikilla sama. Luovuttavaksi esitettiin seuraavista virkanimistä: toimistosihteeri (11 mainintaa), osastosihteeri (10 mainintaa) ja kanslianhoitaja (3 mainintaa). Toisaalta osa käräjäoikeuksista kannatti toimistosihteeri- ja osastosihteeri-nimikkeiden säilyttämistä. Yksittäisissä vastauksissa toivottiin muun muassa yksikkövastaavien nimeämistä osastosihteereiksi ja käräjäassistentti- tai lainkäyttöassistentti-nimen käyttöönottoa. Yhdestä virastosta esitettiin jakoa käräjäsihteeri hallintosihteeri toimistosihteeri. Useampi kuin neljä viidestä käräjäoikeudesta ilmaisi kantanaan, että samalla sektorilla pitäisi käyttää yhdenmukaista virkanimeä ylimmissä Y-sopimusalan tehtävissä. Eniten tähän käyttöön toivottiin käräjäoikeuksissa virkanimiä hallintopäällikkö (11 mainintaa), hallintosihteeri (9), kansliapäällikkö (5), toimistopäällikkö (4) ja hallintojohtaja (3). Joissakin vastauksissa esitettiin, että hallintopäällikölle tai vastaavalle asetettaisiin kelpoisuusvaatimukseksi korkeakoulututkinto. Yhdestä virastosta esitettiin, että suuremmissa yksiköissä nykyisen hallintopäällikön virkanimi muutettaisiin hallintojohtajaksi ja talouspäällikön virkanimi toimistopäälliköksi, mikä kuvaisi nykyistä paremmin johtamisjärjestelmän organisaatiotasoja. Yhdessä vastauksessa todettiin, että hallintopäällikön tai toimistopäällikön nimike ei sovellu käräjäoikeuteen, koska käräjäoikeus on päällikkövirasto, jossa on vain yksi päällikkö ja jossa muut käyttävät delegoitua päätöksentekovaltaa. 19
20 4.2 Hovioikeudet Kyselyyn vastanneista viidestä hovioikeudesta neljä oli sitä mieltä, että virkanimien tulisi olla nykyistä paremmin virkamiesten tehtäviä kuvaavia. Yhtä moni kannatti yhtenäistä virkanimeä sektorinsa ylimpiin Y-sopimusalan virkoihin. Yhden maininnan tässä yhteydessä sai osastosihteeri ja yhden hallintopäällikkö. Mahdollisista uusista virkanimistä eniten kannatusta sai lainkäyttösihteeri, jota kannatti neljä viidestä vastanneesta. Hallintopäällikkö sai kaksi mainintaa. Yhdessä vastauksessa toivottiin, että osastosihteerin, toimistosihteerin ja notaarin virkanimistä luovuttaisiin tapauksissa, joissa virkanimi muutettaisiin tehtäviä paremmin kuvaavaksi. Muut vastaajat eivät ottaneet kantaa siihen, pitäisikö jostakin nykyisestä virkanimestä luopua. Vastauksissa esitettiin myös näkemys, että virkanimien tulisi olla siinä määrin yleisiä, että tehtävät voidaan määritellä joustavasti. Saman virkanimikkeen sisälle tulisi voida määritellä erilaisia vaativuustasoja. Tehtäviä nykyistä enemmän kuvaavat virkanimikkeet kankeuttavat virastojen mahdollisuutta kehittää toimintaansa. Yhdestä hovioikeudesta todettiin, että hallinnollinen sihteeri on parempi virkanimi kuin johdon sihteeri. Yhdestä esitettiin toive siitä, että jos virastossa on vähintään kaksi virastomestaria, yhden heistä tulisi olla ylivirastomestari. 4.3 Hallinto-oikeudet Valtaosa vastanneista hallinto-oikeuksista (8/9) oli sitä mieltä, että virkanimien tulisi olla nykyistä paremmin virkamiesten tehtäviä kuvaavia. Useassa vastauksessa todettiin kuitenkin, että virkanimien ei pitäisi rajoittaa työn sisällössä tapahtuvia muutoksia, vaan työnjohdolla on oltava liikkumavaraa. Isommissa virastoissa voi olla perustellumpaa ottaa käyttöön useita, tehtäviä kuvaavia virkanimiä, kun taas pienissä virastoissa uudet nimikkeet voivat hankaloittaa tehokasta ja tuloksellista toimintaa ja joustavaa tehtävästä toiseen siirtymistä. Mahdollisista uusista virkanimistä eniten kannatusta sai lainkäyttösihteeri, jota kannatti seitsemän yhdeksästä hallinto-oikeudesta. Hallintopäällikköä toivoi otettavaksi käyttöön kuusi vastaajaa, hallintosihteeriä neljä. Yhdessä vastauksessa pohdittiin, sopiiko lainkäyttösihteeri virkanimikkeeksi kaikille jaostotyötä tekeville niillekin, joiden tehtävät ovat lähinnä avustavia. Yhdessä vastauksessa todettiin, että sihteeri-nimike on käytössä myös lakimieshenkilöstöllä, minkä vuoksi sekaantumisen vaara on ilmeinen esimerkiksi lainkäyttösihteerin kohdalla. Lakimiesesittelijöiden hallinto-oikeussihteeri-nimikettä esitettiin muutettavaksi esimerkiksi hallinto-oikeuden esittelijäksi tai hallinto-oikeuden viskaaliksi. Hallinto- 20
Lausunnot tuomioistuinlakityöryhmän mietinnöstä
Mietintöjä ja lausuntoja BETÄNKANDEN OCH UTLÅTANDEN 44 2014 Lausunnot tuomioistuinlakityöryhmän mietinnöstä Tiivistelmä MIETINTÖJÄ JA LAUSUNTOJA BETÄNKANDEN OCH UTLÅTANDEN 444 2014 Lausunnot tuomioistuinlakityöryhmän
Tuomioistuinten hallintohenkilöstön toimenkuvien kehittämistarpeet
MIETINTÖJÄ JA LAUSUNTOJA BETÄNKANDEN OCH UTLÅTANDEN 26 2017 Tuomioistuinten hallintohenkilöstön toimenkuvien kehittämistarpeet Lausuntotiivistelmä Tuomioistuinten hallintohenkilöstön toimenkuvien kehittämistarpeet